**8517 Magyargencs, Petőfi u. 127.**

**ikt.szám:…….../2023.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2023. május 23-i nyilvános üléséről, mely 18 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Boros Norbert

 Erdély Tamás

 Vida Gábor

Távol van: Dr. Thoma Elek

Tanácskozási joggal: Novák Edit aljegyző

Meghívott: Szőke Roland

 Király Tibor

Érdeklődő: - fő

Boros Tamás polgármester köszönti a megjelenteket, megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 4 fő jelen van. Dr. Thoma Elek alpolgármester távolmaradását előre jelezte. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**29/2023.(V.23.) önkormányzati határozat**

Magyargencs Község Önkormányzatának képviselő-testülete 2023. május 23-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2022. évi költségvetésének módosítása

Előadó: aljegyző

1. Nemesgörzsönyi Közös Önkormányzati Hivatal 2022. évi zárszámadása

Előadó: aljegyző

1. Magyargencs Község Önkormányzat 2022. évi költségvetésének módosítása

Előadó: polgármester

1. Magyargencs Község Önkormányzat 2022. évi zárszámadása

Előadó: polgármester

1. Magyargencs Község Önkormányzat Szervezeti és Működési Szabályzatának módosítása

Előadó:polgármester

1. Támogatói nyilatkozat meghozatala

Előadó: polgármester

1. Falugondnoki pályázat elbírálása

Előadó: polgármester

1. Vegyes ügyek

Előadó: polgármester

Napirendek tárgyalása

**1)Nemesgörzsönyi Közös Önkormányzati Hivatal 2022. évi költségvetésének módosítása**

**Előadó: aljegyző**

Novák Edit aljegyző ismerteti a Nemesgörzsönyi Közös Önkormányzati Hivatal 2022. évi költségvetés módosítását. A kiadások és a bevételek 2022. évi előirányzata 102.121 e forint volt, módosított előirányzat 116.101 e forintra változik. A központi költségvetés támogatást biztosít az önkormányzati hivatal kiadásaihoz a Magyarország helyi önkormányzatairól szóló 2011. évi CLXXXIX. törvény szerint 2021. január 1-jén működő hivatalok támogatására.

A fajlagos összeg értéke 5.495.500 forintra emelkedett.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**30/2023. (V.23.) önkormányzati határozat**

Magyargencs Község Önkormányzat Képviselő-testülete a 10/2022.(II.3.) önkormányzati határozattal elfogadott - Nemesgörzsönyi Közös Önkormányzati Hivatal 2022. évi költségvetésének módosítását elfogadja.

Felelős: jegyző, aljegyző, pénzügyi ügyintéző

Határidő:2023. 05. 31.

**2)Nemesgörzsönyi Közös Önkormányzati Hivatal 2022. évi zárszámadása**

**Előadó: aljegyző**

Novák Edit aljegyző ismerteti a Közös Hivatal zárszámadását. Elmondja, hogy Az önkormányzat 2022. évi zárszámadásának elfogadását megelőzően szükséges a Nemesgörzsönyi Közös Önkormányzati Hivatal zárszámadásának elfogadása. Az előterjesztés e zárszámadásra vonatkozik. **Bevételek :**A Közös Hivatalnál a finanszírozási bevételek 100 %-ban teljesültek. **Kiadások:** A személyi juttatásoknál kifizetett 88.930.645 Ft. összeg a dolgozók alapilletményét, céljuttatását, normatív és jubileumi jutalmát, valamint a béren kívüli juttatásokat, a és a költségtérítést tartalmazza, és a választás - népszámláláshoz kapcsolódó valamennyi számfejtett juttatást is.

A munkáltatói járulékok esetében a teljesítés 12.385.143 Ft volt. A dologi kiadások tekintetében 5.178.282 Ft teljesítés mutatkozik. Működési célú kiadásoknál jelentkező 19.435 Ft. kiadás anyakönyvvezetői helyettesítésből adódó kifizetés a Nemesszalóki Közös Önkormányzati hivatalnak. Beruházási kiadás soron a népszámláláshoz kapcsolódó kötelezően teljesítendő 180.000 Ft-os kifizetés jelenik meg. A pénzforgalom alakulása szerint megállapítható, hogy a keletkezett maradvány összege 9.104.271 Ft.

Mindezen adatokat áttekintve a tényleges kiadások összege 106.693.505 Ft-ban teljesült.

A Közös Hivatal pénzmaradványának alakulását az alábbiakban mutatjuk be, lásd 3. melléklet Alaptevékenység maradványa: 9.104.271 Ft.

A Közös Hivatal zárszámadása Nemesgörzsöny község zárszámadási rendeletébe épül be, annak képezi szerves részét, mint teljes jogkörű, önállóan gazdálkodó szerv. Kérem a képviselőket, hogy a Nemesgörzsönyi Közös Önkormányzati Hivatal 2022. évi költségvetésének végrehajtását az előterjesztésnek megfelelően fogadják el.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**31/2023. (V.23.) önkormányzati határozat**

Magyargencs Község Önkormányzatának Képviselő- testülete a Nemesgörzsönyi Közös Önkormányzati Hivatal 2022. évi költségvetésének végrehajtásáról szóló beszámolót

4.395 e Ft. nyitó pénzkészlettel 115.798e Ft. bevételi főösszeggel (pénzmaradvány nélkül)– 106.694 e Ft. kiadási főösszeggel, 9.104 e Ft. záró pénzkészlettel elfogadja.

A beszámoló jelen határozat mellékletét képezi (1,2.1, 2.2,3,4,5 melléklet)

Utasítja a Képviselő-testület Nemesgörzsöny Község polgármesterét, hogy a Nemesgörzsönyi Közös Önkormányzati Hivatal zárszámadását Nemesgörzsöny Község Önkormányzata zárszámadási rendeletében szerepeltesse.

Felelős: polgármester, jegyző

Határidő: Nemesgörzsöny Község zárszámadásának elfogadása A Nemesgörzsönyi Közös Önkormányzati Hivatal 2022. évi költségvetésének lezárása

1.melléklet a 31/2023.(V.23.) határozathoz Kiadások

2.1 és 2.2 melléklet a 31/2023.(V.23.) határozathoz Bevételek

3. melléklet 31/2023.(V.23.) határozathoz Nemesgörzsönyi Közös Önkormányzati Hivatal 2022. évi maradványkimutatás

4. melléklet 31/2023.(V.23.) határozathoz Önkormányzati Hivatal 2022. évi mérleg

5. melléklet 31/2023.(V.23.) határozathoz Nemesgörzsönyi Közös Önkormányzati Hivatal 2022. évi eredménykimutatása

**3)Magyargencs Község Önkormányzat 2022. évi költségvetésének módosítása**

**Előadó: polgármester**

Boros Tamás polgármester ismerteti az előterjesztést. A költségvetés módosítása egyrészt a felmerült, a tervezéskor még előre nem látható kiadások, és az ezekhez biztosított plusz források miatt vált szükségessé, másrészt az év végéig teljesített kifizetések arányában korrigáltuk az előirányzatokat, valamint az előirányzatok a kormányzati funkciók között kerültek átvezetésre.

Az Önkormányzat eredeti költségvetési főösszege 100.676 e Ft, a módosított költségvetési főösszeg 174.381 e Ft.

Kiadási oldalon módosítás vált szükségessé az alábbi tételeken:

* Tartalék összege növelésre került, módosított összege: 18.460 e Ft,
* Dologi kiadások között a közüzemi díjak és a vásárolt élelmezés előirányzata került jelentősebb mértékben emelésre, az emelkedő költségek miatt,
* Év közben szükségessé vált a Közös Hivatal működési támogatása, ennek összege is előirányzatosításra került,
* A beruházások és a felújítások előirányzata az elnyert pályázatoknak köszönhetően 59 millió forinttal emelkedett.

Bevételi oldalon:

* Az elnyert pályázati összegek folyósításra kerültek, ezen bevétel is előirányzatosításra került,
* az iparűzési adó előirányzata a teljesítési adatoknak megfelelően 2.375 ezer forinttal emelkedett.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**4/2023.(V.25.) önkormányzati rendelete**

**Magyargencs község Önkormányzat Képviselő-testülete úgy döntött, hogy az önkormányzat 2022. évi költségvetéséről szóló 1/2022. (II.8.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**4)Magyargencs Község Önkormányzat 2022. évi zárszámadása**

**Előadó: polgármester**

Boros Tamás polgármester ismerteti az önkormányzat zárszámadását. **Bevételi források és azok értékelése :** Az önkormányzat 2022. évi költségvetési bevétele 136.765 ezer forint volt.

Az önkormányzat működési célú állami költségvetési támogatása 62.991 ezer forint, mely az alábbi jogcímekből adódik :

- Helyi önkormányzatok működési általános támogatása 26.003 ezer forint.

- Települési önkormányzat kulturális feladatainak támogatása 2.270 ezer forint.

- Települési önkormányzat szoc. és gyermekjóléti feladatainak támogatása 14.012 ezer forint. (Ez az összeg tartalmazza a szociális étkeztetés, és a falugondnoki szolgálat támogatását is.)

- Működési célú kiegészítő támogatások 4.257 ezer forint.

- Egyéb működési célú támogatások bevételei államháztartáson belülről 16.449 ezer forint, amely az OEP támogatásból (fogorvos és védőnői szolgálat), és a közfoglalkoztatás támogatásából áll.

Közhatalmi bevételek címén 6.089 ezer forint bevétel keletkezett, amelynek bontása a mellékelt táblázat szerint:

* Kommunális adó bevétel 872 ezer Ft,
* Iparűzési adó 5.176 ezer Ft,
* Pótlék 41 ezer Ft.

Működési bevételek – 9.020 e Ft - között szerepelnek a közterület és egyéb állandó bérleti díjak, ellátási díjak, rezsitérítés intézményektől, bankszámla kamata.

Felhalmozási célú állami támogatás 58.340 ezer forint volt, Magyar Falu program során elnyert támogatás. Finanszírozási bevételek 37.587 e Ft: Államháztartáson belüli megelőlegezés ( 2023.évi állami támogatás előleg, és közfoglalkoztatáshoz kapcsolódó technikai megelőlegezés ) 1.716 ezer forint volt. Pénzforgalom nélküli bevételként szerepel az előző évi pénzmaradvány felhasználás 35.871 ezer forinttal.

**Kiadások teljesítése :** Az önkormányzat 2022. évi teljesített költségvetési kiadása 150.913 ezer forint volt. Személyi juttatásokra 30.269 ezer forintot költöttünk.Munkaadókat terhelő járulékok és szociális hozzájárulási adó kiadásunk 3.305 ezer forint volt.

Dologi kiadásokra 34.397 ezer forintot költöttünk. A beruházási és felújítási kiadások teljesítése 77.654 ezer forint, a rendelet 5.paragrafusának megfelelően.

Működési célú támogatások 4.632 ezer Ft:

**Pénzmaradvány alakulása :** Az önkormányzat a 2022. évet 21.894 ezer forint pénzmaradvánnyal zárta.

**Értékpapír és hitelműveletek :** Hitelfelvételre év folyamán nem volt szükség.

Az önkormányzatnak 2022.12.31-én nincs hitelállománya. Részesedés állomány az év végén 1.500 ezer forint.

**Vagyon alakulása :** Az önkormányzat vagyona nőtt a felhalmozási és felújítási kiadások között említett értékekkel.Az önkormányzat vagyona csökkent az elszámolt értékcsökkenések összegével.

A 2022. évi zárómérleg : eszköz oldala : 512.435 ezer forint

 forrás oldala : 512.435 ezer forint.

Az önkormányzat pénzkészlete 2022. december 31-én 20.722 ezer forint. Az önkormányzatnak nincs többéves kihatással járó kötelezettségvállalásról döntése. Az önkormányzat 2022. évi átlagos statisztikai foglalkoztatotti létszáma 4+3 fő.

Elmondja, hogy még az idén is lesznek bevételek a darálásból, ez fedezi a kultúrház felújításának plusz költségét. Az az ígéret, hogy az elkövetkezendő hetekben a maradékot is elviszik, és még lesz bevétel. A megnövekedett energiaárakat tudtuk finanszírozni. Az önkormányzatnak van egy 13 ha erdeje, aktuális lesz egy tisztítás is, ott majd lesz bevétel, de az még 2 évig nem aktuális.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**5/2023.(V.26.) önkormányzati rendelete**

**Magyargencs község Önkormányzat Képviselő-testülete úgy döntött, hogy az önkormányzat 2022. évi zárszámadásáról szóló, fenti** számú rendeletét az előterjesztésben foglaltaknak megfelelően megalkotja.

**5)Magyargencs Község Önkormányzat Szervezeti és Működési Szabályzatának módosítása**

**Előadó:polgármester**

Boros Tamás polgármester elmondja, hogy megszűnt a rövid határidejű közfoglalkoztatás. A Kincstár az önkormányzat törzskönyvében módosította, de mivel az önkormányzat SZMSZ melléklete is tartalmazza, ezért azt is módosítani kell, ki kell venni a rövid határidejű közfoglalkoztatás cofogját.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**6/2023.(V.25.) önkormányzati rendelete**

**Magyargencs község Önkormányzat Képviselő-testülete úgy döntött, hogy az Önkormányzat Szervezeti és Működési Szabályzatáról szóló 10/2014. (XI.17.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**6)Támogatói nyilatkozat meghozatala**

**Előadó: polgármester**

Boros Tamás polgármester elmondja, hogy Szita Károly Kaposvár Megyei Jogú Város polgármestere, Megyei Jogú Városok Szövetségének elnöke levélben kereste meg a települési önkormányzatokat, hogy az Országgyűlés 5/2023.(III.31.)számon elfogadott orosz-ukrán háború egyéves évfordulójáról szóló békepárti határozatához csatlakozzunk.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**32/2023. (V.23.) önkormányzati határozat**

Magyargencs Község Önkormányzat Képviselő-testülete megismerte Szita Károly Kaposvár Megyei Jogú Város Polgármestere, a Megyei Jogú Városok Szövetségének elnökének levelét
és az abban foglaltakkal egyetért, csatlakozik a békepárti határozathoz, amit az Országgyűlés 5/2023/(III.31.) számon fogadott el az orosz-ukrán háború egyéves évfordulójáról.

Felelős:polgármester
Határidő: azonnal

**7)Falugondnoki pályázat elbírálása**

**Előadó: polgármester**

Boros Tamás polgármester elmondja, hogy Bálint Ferenc falugondnokkal történtek után kiírásra került a falugondnoki pályázat. Két fő adta be jelentkezését. A Feri mögött 16 éves gyakorlat volt, időt kell majd adni az új dolgozónak, de mi minden segítséget megadunk. Érdeklődők voltak szép számmal. Tisztába kell lenni vele, hogy az Audival nem tudjuk felvenni a versenyt bérezés tekintetében. Mindkét beadott pályázat érvényes. Az egyik jelentkező Szőke Roland, aki jelenleg Celldömölkön dolgozik. Felkéri Szőke Rolandot a bemutatkozásra.

Szőke Roland pályázó elmondja, hogy jelenleg a Vevalkában dolgozik. Ambíciózus, szereti az új kihívásokat. Pár éve lakik Magyargencsen, itt is képzeli el a további életét. Most épül a háza. A települést ismeri, nyilván annyira nem, mint aki hosszú évek óta tevékenyen itt éli az életét, de a falugondnoki munka által ez megváltozik. B kategóriás jogosítványa van, vállalja a tanfolyam elvégzését. Eredeti szakmája pék-cukrász, de kőműves és hőszigetelő szakmát is szerzett, abban van gyakorlata. Korábbi falugondnokot ismerte, próbálta átlátni a munkáját.

Boros Tamás polgármester megkérdezi, hogy okoz-e neki problémát a hétvégi munkavégzés? Nem sűrűn fordul elő, de közben kell vinni a gyerekeket kirándulni.

Szőke Roland pályázó elmondja, hogy nem okoz neki problémát.

Boros Tamás polgármester megkérdezi, hogy mikor tudna kezdeni?

Szőke Roland pályázó elmondja, hogy június 1 napjával.

Boros Tamás polgármester megkérdezi, hogy van-e még valami, amit elmondana magáról?

Szőke Roland elmondja, hogy nincs

Boros Tamás polgármester megköszöni a részvételt

Boros Tamás polgármester köszönti Király Tibor pályázót, megkéri mutatkozzon be.

Király Tibor pályázó elmondja, hogy jelenleg nem dolgozik, megváltozott munkaképességű. Régiesen mondva rokkantnyugdíjas. 42%-ra le van rokkantva, így szerinte a munkáltató járulékkedvezményt kap. El vannak téve a bizonyítványok. Fakidöntésről nincs, de darabolásról igen.

Boros Tamás polgármester megkérdezi, hogy miért szeretne falugondnok lenni?

Király Tibor pályázó elmondja, hogy amikor a Ferivel ez történt, akkor eltervezte. Békásra is jelentkezett, tökéletesen megfelelt, de helyit választottak. Nemzetközi gépkocsi papírral rendelkezem, kőkeményen meg kellett tanulni a szabályokat. Ha el kell végeznem a tanfolyamot, az nem probléma. A gépkocsi vizsga komolyabb, mint a falugondnoki tanfolyam. 1996 óta Magyargencsen lakom, jelentkeztem képviselőnek és polgármesternek is, egyik sem sikerült, és úgy érzem, hogy akkor ez már jó lenne.

Boros Tamás polgármester elmondja, hogy mindkét jelöltet meghallgatták, most döntenie kell a Képviselő-testületnek. Mindkét pályázó rendelkezik a 8 általános iskolai végzettséggel és B kategóriás jogosítvánnyal, valamint mindenki becsatolta a szükséges mellékleteket.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**33/2023. (V.22.) önkormányzati határozat**

Magyargencs Község Önkormányzat Képviselő-testülete úgy döntött, hogy Szőke Roland 8517 Magyargencs, Petőfi u. 158. sz. alatti lakost határozatlan időre kinevezi falugondnok munkakörbe 3 hónap próbaidővel. A Képviselő-testület az illetményét Szőke Roland illetményét a Kjt. szerint határozza meg. A Képviselő-testület felhatalmazza a polgármestert hogy a kinevezési dokumentumokat készíttesse el, és aláírja.

Felelős: polgármester, aljegyző

Határidő:azonnal

**8)Vegyes ügyek**

**Előadó: polgármester**

Boros Tamás polgármester ismerteti az a belső ellenőrzés összefoglaló jelentésének tartalmát. Elmondja, hogy nagy problémák nincsenek. Ismerteti az összefoglaló jelentést.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**34/2023. (V.22.) önkormányzati határozat**

Magyargencs Község Önkormányzati Képviselő-testülete megismerte és megtárgyalta az 2011. évi CLXXXIX. tv. 119.§ (4) bekezdése alapján a polgármester által előterjesztett 2022. évi összefoglaló jelentést.

**Határidő: azonnal**

**Felelős: polgármester**

Boros Tamás polgármester vegyes ügyek keretében tájékoztatja a Képviselő-testületet, hogy Magyar Falu program keretében lehetőség van útra, járdára, hídra pályázni. 10 millió Forint bruttó összegre lehet pályázni járda tekintetében. Útra nem javasolja, a Béke utca kivételével már minden utat felújítottunk, a Béke utca viszont még nincs olyan állapotban, hogy arra pályázni kellene. Járdára tavaly a Belügyminisztérium által kiírt pályázatra az Árpád utcát adtuk be. Arra akkor nem nyertünk, így azt az árajánlatot felfrissítettük , 8.775.624.- Ft összegbe kerülne most. A Fő utcán szakaszolni kellene, a Kemenesszentpéter felőli rész beleférne esetleg.

Tájékoztatást nyújt a védőnői szolgálat átadásával kapcsolatban. A mindennapi kiadásokat mi viseljük, negyedévente számlázhatjuk a Veszprém megyei kórháznak, akik 30 napra fognak fizetni. A lakosság nem fog érzékelni változást a feladat ellátásában.

A Falunappal kapcsolatban elmondja, hogy ma Erdély Tamás koordinálta a dolgozókat. Két honvédségi sátor és a hőgyészi sátor felállításra került.

Vida Gábor képviselő felajánlja segítségét csütörtökre. Elmondja, hogy reggel megy segíteni.

Boros Tamás polgármester elmondja, hogy a polgárőrök kint lesznek a falunapon.

Boros Norbert képviselő elmondja, hogy két új tag van és egy ifjú polgárőr.

Boros Tamás képviselő elmondja, hogy az énekkar vezetőjének évek óta 25 ezer Ft/hó a díjazása. A tagok közül jelzés érkezett, hogy emelni kéne. A faluban csak ők az utolsó civil szerveződés, jó lenne megtartani. Javasolja a díjazás 35.000.- Ft/hó összegre történő emelését.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**35/2023. (V.22.) önkormányzati határozat**

Magyargencs Község Önkormányzati Képviselő-testülete úgy döntött, hogy Németh Zoltánné ev. (8522 Nemesgörzsöny, Dózsa u. 48. asz: 79373908-1-39) részére 35.000.- Ft/hó összegben énekkar vezetés feladat ellátásra (zenei szolgáltatás) bruttó 35.000.- Ft/hó összegű díjazást állapítja meg 2023. május 1 napjától.

Felelős: polgármester

Határidő:azonnal

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. május 23-i nyilvános ülést 19 óra 24 perckor berekeszti.

K.m.f.

Boros Tamás Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző